- Hindi News
- National
- सीबीएसई 10वीं 12वीं बोर्ड परीक्षा में रांची से शामिल होंगे 20000 स्टूडेंट्स
सीबीएसई 10वीं-12वीं बोर्ड परीक्षा में रांची से शामिल होंगे 20000 स्टूडेंट्स
सीबीएसईबोर्ड की परीक्षा अगले सप्ताह से शुरू होगी। इस वर्ष रांची जिले से सीबीएसई 10वीं की परीक्षा में 9,500 स्टूडेंट्स जबकि 12वीं की परीक्षा में 10 हजार स्टूडेंट्स शामिल होंगे। दोनों कक्षाओं की परीक्षा 9 मार्च से शुरू होगी। इस वर्ष अंतिम बार 10वीं की परीक्षा इंटरनल और एक्सटर्नल दोनों माध्यमों से होगी। 10वीं की परीक्षा 10 अप्रैल तक चलेगी, जबकि 12वीं की 22 अप्रैल को समाप्त होगी। परीक्षा को लेकर सभी केंद्र में तैयारी अंतिम चरण में है। केंद्र में बच्चों के बैठने से लेकर पानी की व्यवस्था, एडमिट कार्ड चेकिंग, सुरक्षा आदि पर स्कूल के प्रिंसिपल और टीचर्स की बैठक कई बार हो चुकी है।
परीक्षा में पहली बार डायबिटिक स्टूडेंट्स के लिए सीबीएसई ने विशेष व्यवस्था की है। ऐसे स्टूडेंट्स अपने साथ प्रेस्क्रिप्शन के साथ दवा और नाश्ता रख सकते हैं। समय पर दवा लेने और नाश्ता करने के लिए उन्हें छूट रहेगी। इसके अलावा सभी स्कूल में सिक रूम है। शारीरिक समस्या होने पर प्राथमिक उपचार की व्यवस्था रहेगी।
^हमारी तैयारी हो गई है। अभी लास्ट मोमेंट का प्रिपरेशन चल रहा है। कई बार टेस्ट हुआ है। उसमें अच्छा मार्क्स मिले हैं। प्रतिदिन 7-8 घंटे पढ़ाई कर रहा शिवम,डीएवी बरियातू (क्लास 12)
^हमारे स्कूल में मॉक टेस्ट हुआ था। उसी समय प्रिपरेशन कर लिया था। अभी सिर्फ रिविजन कर रही हूं। एग्जाम को लेकर कोई टेंशन नहीं है। श्रुतिकुमार, जेवीएम श्यामली (क्लास 10)
स्टूडेंट्स को एग्जाम शुरू होने से 15 मिनट पहले क्वेश्चन पेपर दिया जाएगा। वे निर्धारित समय से आधा घंटे पहले परीक्षा केंद्र में पहुंच जाएं। स्टूडेंट्स अपने साथ किताब ढोकर ले जाएं। आखिरी समय में टेंशन से मुक्त रहें। सिर्फ इंपॉर्टेंट प्वाइंटस का नोट अपने साथ रखें, लेकिन परीक्षा कक्ष में जाने से पहले सभी बाहर ही छोड़ दें। किसी तरह की गड़बड़ी पकड़े जाने पर परीक्षा केंद्र पर तैनात मजिस्ट्रेट उन्हें निष्कासित कर सकते हैं।
डॉ. मनोहर लाल
प्राचार्य डॉ. मनोहर लाल के अनुसार, परीक्षा केंद्र में किसी प्रकार की इलेक्ट्रॉनिक सामग्री ले जाने पर रोक रहेगी। परीक्षार्थी इलेक्ट्रॉनिक घड़ी भी पहन कर नहीं जा पाएंगे। अपने साथ सिर्फ एडमिट कार्ड, दो पेन (एक ही कलर के इंक के साथ), पेंसिल, इरेजर, स्मॉल स्केल ले जा सकते हैं। बॉल प्वाइंट पेन ज्यादा अच्छा होगा। स्टूडेंट्स अपने साथ पानी की बोतल ले जा सकते हैं, हालांकि सभी परीक्षा केंद्र में बच्चों को पानी क्लास रूम में ही दिया जाएगा। स्टूडेंट्स को यूनिफॉर्म में ही परीक्षा देने जाने के लिए कहा गया है। स्टूडेंट्स को स्कूल की ओर से बस मुहैया नहीं कराई जाएगी, इसलिए उन्हें परीक्षा केंद्र पर पहुंचने के लिए अपनी व्यवस्था खुद करनी होगी।
रांची में सीबीएसई की परीक्षा के लिए 15 केंद्र बनाए गए हैं। डीपीएस रांची, जेवीएम श्यामली, गुरुनानक हायर सेकेंड्री स्कूल, विवेकानंद विद्या मंदिर, सुरेंद्रनाथ सेंटेनरी स्कूल, डीएवी गांधीनगर, डीएवी बरियातू, डीएवी कपिलदेव, डीएवी धुर्वा, केवी दीपाटोली, केवी हिनू, सरस्वती शिशु विद्या मंदिर धुर्वा, ऑक्सफोर्ड पब्लिक स्कूल, डीएवी खलारी, केवी हेहल स्कूल को परीक्षा केंद्र बनाया गया है।
tgl_Latn sot_Latn bho_Deva bho_Deva hin_Deva hin_Deva hin_Deva hin_Deva hin_Deva awa_Deva hin_Deva awa_Deva